title: Declaración d'Independencia d'os Estaus Unius
text: A Declaración d'Independencia d'os Estaus Unius, leita solemnement en Filadelfia, constituye encara hue un d'os textos mas importants d'a historia contemporania. En ell quedoron proclamatos dos prencipios basicos que replegoron posteriorment os grans textos sobre dreitos fundamentals: «libertat y igualdat».
  
  D'alcuerdo con a declaración, os nuevos estatos formoron una republica, dirichida por un president y una asambleya u Congreso, esleius totz dos por totz os habitants mayors d'edat d'o nuevo país d'Estaus Unius. S'heba instituito, asinas, un rechimen democratico, fixando-se os dreitos y debers de gubernants y gubernaus en una lei fundamental u Constitución.
  
  O destín d'a nueva nación se libró en una guerra con o Reino Uniu (a dita Guerra d'Independencia d'Estaus Unius) que estió dificil t'os estausunidenses mientres as tres primera anyadas. Dimpués, con l'aduya de franceses y espanyols y conducius por George Washington, aconsiguioron redotar a la suya antiga metropoli en as batallas de Saratoga (1777) y Yorktown (1781). Dos anyos dimpués se sinyaba o Tractau de París por o qua o Reino Uniu reconoixeba a independencia d'os Estaus Unius.
  
  Historia d'Estaus Unius